Lav et referat af nedenstående tekst:

Tekst:
Det har været svært at sælge boliggrunde i Vesthimmerlands Kommune, og derfor har kommunen nu fået vurderet, hvor markedsprisen skal ligge, for at grundene bliver solgt. - Vi er nødt til at følge konjunkturerne og se på, hvordan vi kan skabe vækst og udvikling i kommunen. Vi fik nogle betingelser i 2011, som vi kan se har ændret salget, og derfor må vi finde en løsning for at imødekomme de betingelser, siger borgmester Knud Kristensen (K). Fra juni til september har Vesthimmerlands Kommune prøvet at sætte priserne fri. Det fik gang i salget af grunde, og det er nu blevet vurderet, at salgspriserne i perioden var 25 procent lavere end før juni i år. - Med andre ord, så er det momsen vi skal pille af, for at få en god markedspris, siger Knud Kristensen. Det har kommunen nu taget til efterretning, og derfor tilbyder Vesthimmerlands Kommune i en budrunde fra 5. til 20. november Nordjyllands billigste boliggrunde.

Referat:
Vesthimmerlands Kommune har sænket prisen på boliggrunde, og tilbyder nu Nordjyllands billigste boliggrund.